කැල්සියම් ඌනතාවට හේතුව ජලයේ සහ පසේ උෂ්ණත්වය ඉහළ යාමේ ප්‍රතිඵලයක් විය හැකියැයි ද මේ සතුන්ගේ බාහු සහ කොඳු ඇට බිඳී ඇවිදීමට නොහැකි තත්ත්වයට පත්ව ඇතැයි ද පර්යේෂකයෝ වැඩිදුරටත් සඳහන් කරයි.ඇවිදගත නොහැකි වූ මේ දැවැන්තයන් පොළොව මත ඇද වැටුණු පසු කුසගින්නේ මිය යන්නට ඇති බවත්, මිනිසුන්ගේ ගොදුරු බවට පහසුවෙන් පත්වන්නට ඇති බවත් පර්යේෂකයෝ තහවුරු කරති.ලෝම සහිත මැමත් වඳවී යන්නට ඇත්තේ ගෝලීය උණුසුමේ ඉහළ යාමයැයි තිබූ මතය මේ ප්‍රකාශය සමඟ විවාදයට තුඩු දුන්න ද කැල්සියම් ඌන වීමට ඇති හේතුව ද ගෝලීය උණුසුම වැඩිවීම විය හැකියැයි ද සැකයක් පවතී.